钦定古今图书集成/明伦汇编/闺媛典/第101卷 > 皇清七 > 张达道妻任氏
## 钦定古今图书集成/明伦汇编/闺媛典/第101卷 > 皇清七 > 张达道妻任氏

按《靖江县志》：任氏，张达道妻。平居举止端肃。乙酉八月，大兵至，达道偶他出，里人尽奔窜，任独不动。人促之曰：“夫不在，将焉往？” 顷之被执，众兵欲污之，不从。兵胁之曰：“不从即杀却。” 乃拽二老妇于前，戮其一以示任，不动如故。又戮其一，刃血淋漓，任哭且骂，终不从。兵怒，遂杀之，弃其尸于沟中。越十馀日，达道归收葬。